JohanHeinsen/ENO huggingface dataset:
Aalborgs Stifts Adresseavis, 1824-08-28
Ved Testamente, oprettet den 14de September 1821. og confirmeret den 17de August d. A., har afgangne Etatsraad og Generalfiskal, Jens Laasbye Røttbøll, legeret til Kjøbenhavns Universitet 3000 Rbd. Sølv, hvilket Legats Brug han har overladt til Consistorii Bestemmelse, men dog ønsket, at det, hvis det maatte ansees nyttigt, anvendes til Gjenopførelsen af Collegium mediceum, eller Forøgelse af dettes Fond.
Aalborgs Stifts Adresseavis, 1824-08-28
J Aaret 1823 fremstillede kun tre Jndivider sig til den fuldstændige juridiske Exammens practiske Prøve. J den Anledning hedder det i det nyligen udkomne 3-4 Hefte af Efterretninger om Kiøbenhavns Universitet o. s. v. Grunden til, at denne Gang, ligesom den forrige, Antallet af dem, som indstillede sig til den fuldstændige juridiske Examen, var mindre end sædvanligt, uagtet det forholdsmæssige Antal af dem, som dyrkede det juridiske Studium, ikke er betydelig formindsket, ligger deri, at, efter den forbedrede Jndretning, som det juridiske Studium ved Universitetet har faaet ved Forordningen af 26de Januari 1821, udkræves nu større Fuldstændighed og Grundighed, i Kundskaber, og saaledes en længere Forberedelsestid end forhen. Om en føie Tid vil det sædvanlige Forhold igjen indtræde.
Aalborgs Stifts Adresseavis, 1824-08-28
J Onsdags Formiddag, den 18de August, Kl. 10, ankom Cadetfregatten Freya, under Capitain og Ridder, Wulffs Commando, sydfra.
Aalborgs Stifts Adresseavis, 1824-08-28
J Løverdags jordedes Høiesteretsadvocat Etatsraad Wivet under et talrigt Vognfølge, ikke mange Dage efter Etatsraad Rottbøll, der havde afløst ham som Generalfiskal. Som Taler besad Wivet gode Gaver og herlig Anstand, som Menneske velvilligt og ædelt Sind. Han, saavelsom hin hans Eftermand, hørte til Beviserne for, at en Generalfiskal vel kan være human. Et udmærket Træk i Wivets Caracteer var den synderlige Omhyggelighed han, naar han var Defensor, viste for at fremføre Alt, hvad der kunde tjene den Tiltalte til Retfærdiggjørelse, eller Undskyldning. Endnu en Statsraad er i disse Dage død: Postdirecteur Kolderup Rosenvinge. Han var i Alder med Wivet, Rosenvinge 64, Wivet 65 Aar. Rosenvinge efterlader sig en betydelig Formue. Cours den 24de August. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongl. Obligat. (uden Renter) 91. Nationalbank-Obligationer (af Laanet 4de Februar 1820, uden Renter) 100 1/2 Rbdlr. r. S. eller 120 Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 97 1/2. Dito 4000 Bcomk. 97. - 6 pC. norske Obligationer ved Hambro & Søn 104 a 104 1/2. - Norske Speciessedler pr. 10 Spec. 15 1/5 a 16. - Svenske Sedler 55. - Asiatiske Actier. =
Aalborgs Stifts Adresseavis, 1824-08-28
Hamborg den 24de August. St. Petersborg 8 1/2. - London 36, 1/2. - Lissabon 37 1/2. - Amsterdam k. S. 105, 2 M. 105 3/4. - Kjøbenhavn k. S. 239. - Specier 1/4 A. Odense. Med Hundedagenes Ende tegner Sommeren til at være vendt tilbage, til Trøst for Landmanden, hvis Høst-Udsigter hidtil vare maadelige. Den nu ophørte Hunde Quarantaine lader haabe, at Eierne ere des meere forsigtige og have Tilsyn med, at de ikke mangle fornøden Pleie.
Aalborgs Stifts Adresseavis, 1824-08-28
Thisted, den 12te August. J Onsdags Morges indstrandede paa Klitmøller Stranden lille Skonnert Jagaren, kommende fra Gothenborg, og bestemt til Hamborg med 22 Portugisere, som ere Mandskabet paa et mellem Skagen og Gothenborg forliist Skib, los Quatro Amigos kaldet, ført af Capitain Joze Forrciras. Da det blæste haardt og Skonnerten, der kun er circa en 4 Commerce=Læster, var saa læk at de ikke kunde hverken forcere med Seil eller holde læns, bleve de nødsagede til at sætte paa Stranden og vare saa heldige foruden deres Liv, ogsaa at bjerge deres Tøi. J Morgen Eftermiddag Kl. 4 er Auctionen over Skonnertbaaden, med tilhørende Jnventarium berammet, hvorefter de indstrandede Folk have i Sinde at fortsætte Reisen over Land til Hamborg.
Aalborgs Stifts Adresseavis, 1824-08-28
Viborg. Den 16de August om Aftenen afbrændte Bondegaarden, Mallinggaard i Thorning Sogn, hvorved den den til Leie værende Hr. Capitain v. Rotvitt blev saa forbrændt, at han døde den 22de dennes. - Eieren Jørgen Hvam reddede aldeles intet. Aalborg J Onsdags den 25de d. M. afreiste herfra Hs. Excell. Geheimeconferentsraad Moltke, efterat have paa Ansøgning erholdt sin Afskeed som Stiftamtmand over Aalborg, Stift og Amtmand over Aalborg Amt. Byens Embedsmænd og Borgere kappedes om at vise ham deres Agtelse og Taknemmelighed, deels ved at tage Afskeed med ham nogle Dage før hans Afreise i en festlig Sammenkomst, deels ved i Onsdags at ledsage ham i talrig Mængde en Miilsvei bort fra Byen.
Aalborgs Stifts Adresseavis, 1824-08-28
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-08-28
Den 25de August. Jndclarerede, Skipper S. Olsen fra Frederikshald med Bræder. J. Carlsen fra Holmestrand med Trælast. - Udclarerede, P. Haaning til Kjøbenhavn med Rug og saltede Aal. J. M. Berg til dito med Rug og Smør. S. Sørensen til dito med Byg. J. C. Støckel til dito med røgede, saltede og færske Aal. Den 26de. Jndclarerede, Skipper H. Christensen fra Mariager med Rug, Byg, Brænde m.m. O. Simonsen fra Laurvig med Jern. L. Asmussen fra Holmestrand med Trælast m.m. J. Johansen fra Langesund med Trælast og Jern. A. C. Mølbach fra dito med Trælast. J. Olsen fra Østerriisøer med dito. - Udclarerede, L. C. Rouberg til Kjøbenhavn med Byg. S. C. Madsen til Østerriisøer med Kornvare og 2de Sviin.
Aalborgs Stifts Adresseavis, 1824-08-28
Den 27de. Udclarerede, T. Egeland til Fahrsund med Rug og Byg. J. C. Nielsen til dito med Rug, Byg og Malt. P. Christensen til Kjøbenhavn med Rug, Smør, m.m. J. Christensen til Drammen med Korn og Fedevare. J. Jensen til Sæbye, ballastet.
Aalborgs Stifts Adresseavis, 1824-08-28
Aalborg Kirker. Ellevte Søndag efter Trinitatis prædiker til Høimesse i Budolphi Kirke Hr. Blichfeld; i Frue Kirke Hr. Stiftsprovst Schierup. - Aftensang i Budolphi Kirke Hr. Henneberg; i Frue Kirke Hr. Fuhr.
Aalborgs Stifts Adresseavis, 1824-08-28
Ved Tallotteriets 1049de Trækning i Wandsbeck udkom: No. 59. 49. 38. 29. 18.
Aalborgs Stifts Adresseavis, 1824-08-28
Bekjendtgjørelser. Ved at forlade dette Sted, hvor jeg i næsten 10 Embedsaar har modtaget af dets kjære Indvaanere saamange utvetydige Beviser paa Agtelse, Venskab og Tillid, kan jeg ikke undlade, i disse Öieblikke at bevidne dem min inderlige Taknemlighed. - Modtager derfor mine varme Önsker for Byens Held, og værer overbeviiste om, at jeg med største Deeltagelse skal stedse erfare Stedets stigende Held, dets Handels forögede Flor, og hver Næringsveis lykkelige Fremme. Himlens bedste Velsignelser lyksaliggjöre Aalborg Bye, dette er mit og min, Byen saa hengivne og taknemmelige, Kones Önske. Aalborg, den 25de August 1824. Moltke.
Aalborgs Stifts Adresseavis, 1824-08-28
Moderneste Dametasker og Strikkepunge, Livbaand af Staal og Saffian, Livbaandspænder, alle Sorter Kamme, Laase til Strikkepunge, Tegnebøger og Lommebøger af Saffian, fine Tobakspunge, Dame-Etuier og Syeæsker, Signeter, Uhrnøgler, Uhrbaand, Perler, Buxeseler, fiine og ordinaire Bliaspenne og Farvelader, fiine lugtende Vande, fiine Sæber, Skoleatlas, Landkort og Kobberstykker, med mange flere Sorter fiine og ord. Gallanterie- og Jsenkramvare, faaes til billigste Priiser hos K. C. Knudsen, i Bispensgade.
Aalborgs Stifts Adresseavis, 1824-08-28
Haysang og Congo Thee, stødt Melis, hvidt Havanna Sukker, Riismeel, Engelsk Sennep paa Glas, Ansioser, Lybske Pølser, Hollandske Oste, god Kommen og Kryder=Aqvavit, St. Croix Rum og Punsch-Extract m.m., faaes for billige Priser Marie sal. Jens Winthers, paa Klosterjordet. Fransk Grammatik til Brug for Skolerne, af Schaldemose, 4 Mk. Æskulap eller Lægen i Venus Tempel, 2det Oplag, 3 Mk. Den medicinske Raadgiver i de almindeligste Sygdomme. Som et Sidestykke til Mangors Landapothek, en alfabetisk Lommebog for Borgeren, Landmanden og Søemanden, af Dr. Struve, 3die Oplag, 1 Rbdlr. Herodoti Musæ sive Historiarum Lebri 18. Græce et latine et Kall. 1, 2, 3 og 4 Deel, 3 Rbd. 4 Mk. phaedri Fabulari, 4 Mk. et. Kalls Epicieti Enchiridon Gracie, 24 s. Haandbog for Reisende i Kongeriget Danmark og Hertugdømmene Slesvig, Holsteen, Lauenborg, af C. H. Fregder, Revisor og Comptoirchef ved den kongl. Generalpostdirection, med et Post kort, 5 Rbd. Hændelser paa en Reise til Morea og Constantinopel, beskrevne af J. H. Stabell, 9 Mk. Opmuntringer for Ungdommen, en Række af underholdende og lærerige Fortællinger for lærvillige Børn, 10 Mk. 8 s. Skuespil af Florian, 1 og 2 Bind, 7 Mk. 8 s. Fabler af Florian, 4 Mk. 8 s. Prædikener paa alle Søn- og Helligdage i Aaret, af Dr. J. P. Mynster, 1 og 2 Bind, i Materie 6 Rbd. 44 s. - Alle Couleurer Saffianspapiir a 20 - 24 s. Arket. Ems Farvepapiir a 4 - 6 s. Arket. Cattunpapiir fiin a Bogen 3 Mk. Voxlys og Chocoladepapiir a Bogen 24 s., faaes hos Rottbøll Sadolin, Boghandler og Bogbinder.
Aalborgs Stifts Adresseavis, 1824-08-28
J Aalborg Avis har den ulykkelige Jldebrand i Ulstedboe været averteret. Men at denne haver berøvet den stræbsomme Jacob Trane alt, og nedstødt ham fra Velstand i den dybeste Fattigdom, da den pludselig opkom omtrent Kl. 2 om Natten, og først varslede denne nu høist beklagelige Familie - ved Øverets Fald over Kjøkkenet og Bryggerset, og derved betog dem al Leilighed til at bjerge noget Slags Jndboe, eftersom de - næsten nøgne i Ordets egentlige Meening - maatte frelse Livet; ja endog tillukkede Udsigten til igjen ved deres egen Vindskibelighed at faae nogle Klæder - derved: at hans heele Faareflok over 100 Stkr. Faar og Lam indebrændte; samt over 40 Tdr. Rug, hvorved han skulde betalt sine Skatter, og haft sin Sommer=Føde - tilligemed hans Vogne og 60 Læs Høe m.m., dette er maaske ikke vitterligt for alle. - Denne vindskibelige Mand, som strax erfarede megen, megen Godhed af sine Sognefolk, og Omegnens ædle Beboere, blandt hvilke ikke uden inderlig Tak maae regnes Hjørring Byes brave Jndvaanere, troede allerede herved sit betydelige Tab meget formindsket, og hans Beskedenhed afholdt ham fra at anmode om Biestand andenstæds - Men Tidens almindelige Tryk fo ledes kun alt for meget af alle til at de kunde opfylde deres Hjerters Trang, og afhielpe hans Nød. - Han har desaarsag henvendt sig til os med Anmodning om: at faae denne Beretning indført i Aalborg Avis, overbeviist om: at dets mange ædle Jndbyggere ville her ogsaa afgive virksomme Beviser paa Deres sædvanlige Gavmildhed og Menneske=Kjærlighed. - Da nu vor Mening herom stemmede ganske overens med hans, kunde vi ikke nægte ham denne Begjæring. Tillidsfulde haabe vi derfor, ved at have fremsat hans høist beklagelsesværdige Forfatning: at de ædle og retskafne Aalborgensere og andre godhedsfuld ville række ham en hjelpsom Haand, og ved deres Goddædighed lindre hans Nød, lette hans dybe Kummer, og sætte ham istand til at kunde virke fremdeles for hans Families Vel, som hidindtil. -De Gaver, som i denne Anledning maatte indkomme, ønske vi at maatte velvilligen leveres til Hr. Adjunct Milling, hvem, vi haabe, kjærligst vil modtage samme, og afsende til mig, Kammerraad Poulsen i Hiørring. Ol efterligner ved Eders Godhed Ham, som tildeeler alle alt det Gode, de nyde, og føler den Sallighed at være Redskaber i Hans Haand til at aftørre den Elendiges Taarer!!! Hjørring og Sindahl den 21de August 1824. S. Poulsen, Smith, Bye- og Herredsfoged. Sognepræst.
Aalborgs Stifts Adresseavis, 1824-08-28
Undertegnede modtager med Fornøielse de Gaver, som medlidende Menneskevenner maatte give til denne ulykkelige Familie. Milling.
Aalborgs Stifts Adresseavis, 1824-08-28
Fra Pressen i Viborg er udkommen: Om Hundesygen, efter franske og tydske Dyrlæger, med Tillæg af egne Erfaringer. Samt Hundegalenskabens Kjendemærker, saavel hos Hunden, som Mennesket, der af den bides, med de meest helbredende Raad mod Samme. Udgivet til Nytte for Menigmand ved A. F. Just. Bogen er 4 Ark stor og faaes heftet paa Trykpapiir for 40 Rbs. Tegn. Den er nu at faae hos Forfatterens sædvanlige Commissionærer.
Aalborgs Stifts Adresseavis, 1824-08-28
Nyelig hjemkommet Bomulds- og Linned=Lysegarn, fiin heglet Hør til forskjellige Priiser, engelsk Steentøi, Glasvare, gode Uldkarter, adskillige Sorter Røgtobakker, nye og gode Urte Vare, rød og gammel Viin paa Flasker, Randers Kommen Aqvavit m. m. faaes til de billigste Priser i Botiqven paa Hjørnet af Bredegade og Frueport.
Aalborgs Stifts Adresseavis, 1824-08-28
Tvende gode Tærskere kan strax anvises Arbeide her fra Addressecontoiret.
Aalborgs Stifts Adresseavis, 1824-08-28
Skipper Peder Bruun afseiler herfra til Kjøbenhavn bestemt næstkommende Mandag, medtager Fragtgods og Passagerer. Jagten ligger ved Toldboden.
Aalborgs Stifts Adresseavis, 1824-08-28
Skipper Geneske afseiler først i næste Uge til Kjøbenhavn, medtager Fragtgods og Passagerer. Skibet er beliggende ved Toldboden.
Aalborgs Stifts Adresseavis, 1824-08-28
J et stille og roligt Huus kan for en eenlig Person faaes til Flyttetiden Logi, Kost, Vask og Opvartning for billig Betaling. Addresse-Contoiret anviser.
Aalborgs Stifts Adresseavis, 1824-08-28
Et Værelse med Kjøkken og øvrige Beqvemmeligheder er tilLeie til Mikkelsdag Flyttetid paa Gravensgade No. 20 hos Ramff.
Aalborgs Stifts Adresseavis, 1824-08-28
Proclama. Creditorerne i Stervboet efter afgangne Vertshuusholder Jens Jensen Schjeltved, indkaldes herved med 12 Ugers Varsel, til i Overeensstemmelse med Placaten af 26de October 1792, at anmelde og beviisliggjøre deres formeentlige Fordringer for undertegnede Skifteforvaltere. Aalborg den 16de August 1824. Wølfferdt. Schmidt.
Aalborgs Stifts Adresseavis, 1824-08-28
Ved Proclama som læses ved Landsoverretten i Viborg, og Horns Herreds Ret, ere de, som maatte have noget at fordre efter den i Kjøbenhavn ved Døden afgangne Lodsoldermand Hedemarks Enke Ane Kirstine Bondrup fra Steensbeck i Horns Herred, indkaldte med 12 Ugers Varsel, til at anmelde og beviisliggjøre deres Fordringer for undertegnede Skifteforvalter. Frederikshavn den 9de August 1824. Hvass, const.
Aalborgs Stifts Adresseavis, 1824-08-28
Auctioner. Jfølge Overeenskomst og Vedkommendes Begjæring, afholdes offentlig Auction hos Styrmand Niels Møller boende paa Søndergade her i Aalborg, Onsdagen den 1ste September næstkommende Eftermiddag Kl. 3 slet, over noget Jndboe, saasom: et Sengested og Sengeklæder, en god Dragkiste, Borde, Stole, Kjøkkentøi m. m., imod Contant ved Tilslaget. Aalborg den 27de August 1824. Schmidt.
Aalborgs Stifts Adresseavis, 1824-08-28
Det Skipper Rasmus Nielsen Sabroes Stervboetilhørende og i Pederbarkes Gyde under No. 654 Litr. B., beliggende Huus, opraabes til Bortsalg ved 3 Auctioner, der afholdes i Stedet selv, saaledes: 1ste Auction Torsdagen den 26de Dennes, 2den dito -- 2den September og 3die dito - 9de samme Maaned, hver Dags Formiddag Kl. 10 slet, efter Conditioner som paa Auctionsstedet bekjendtgjøres. Aalborg den 16de August 1824. Schmidt.
Aalborgs Stifts Adresseavis, 1824-08-28
Den af Knud Rasmussens Enke iboende Gaard i Trye Bye, Dronninglund Sogn, der staaer for 3 Tdr. Ager, og Engs Hartkorn, bliver ifølge Forliig og Udlæg, opraabt til absolut Bortsalg ved een eneste Auction, som afholdes i selve Gaarden, Løverdagen den 4de September næstkommende om Formiddagen Kl. 10. Sæbye den 19de August 1824. J Hr. Cancellieraad Boecks Fraværelse. Mørch, constitueret Fuldmægtig.
Aalborgs Stifts Adresseavis, 1824-08-30
Udlandet. Engelland.
Aalborgs Stifts Adresseavis, 1824-08-30
Ved officielle Depescher fra Adm. Neale til Admiralitetet er det nu bekræftet, at Freden er sluttet mellem Algier og Engelland, og Blokaden for Algier er derfor ophævet, og den engelske Escadre afseilet til Malta. Underhandlingerne skal have varet i 3 Dage. Deyen, hedder det, har forlangt som en Gunst af den engelske Regjering, at den forrige Consul Macdonald ikke meere maa blive ansat i samme Egenskab i Algier, da Pøbelen var meget forbittret paa ham, og det ikke stod i Deyens Magt at afholde den fra at insultere ham.
Aalborgs Stifts Adresseavis, 1824-08-30
Portugal. J den Lissaboner Hoftidende er nu officielt bekjendtgjort, i Anledning af Rygtet om en nærforestaaende Udskibning af hannoverske Tropper til Portugal, at der ikke har fundet nogen Overeenskomst Sted i denne Henseende, eiheller nogen Agent været befuldmægtiget til at slutte en saadan Tractat. Deraf tager bemeldte Avis Anledning til at advare sine Læsere mod Lettroenhed. - Jfølge en paa Lloyds Kaffehuus opslaaet Bekjendtgjørelse skulle 2 portugisiske Krigskibe krydse paa Portugals Kyster for at forhindre Smuglerie.
Aalborgs Stifts Adresseavis, 1824-08-30
Blandinger. J en Dagsbefaling har Keiseren af Rusland yttret sin Tilfredshed over den Tilstand, hvori han paa hans Jnspectionsreise fandt Militaircolonierne, saavel med Hensyn til de veldyrkede Jorder, som til de velklædte, sunde og muntre Tropper.
Aalborgs Stifts Adresseavis, 1824-08-30
Journ, des Debats siger om Napoleons Testament, "Dersom dets Ægthed, som de engelske Blade paastaae, kan bevises, saa er dette Document tilstrækkeligt, til at gjøre Napoleons Minde forhadt. Der hersker deri en lav, hævngierrig Aand, en brutal Tone, en Mangel paa al Agtelse mod Menneskene, paa al ophøiet Følelse, ja endog paa al moralsk Sands. Det lader sig neppe begribe, hvorledes en saa duelig Mand, som Buonaparte dog virkelig var, kunde forfatte et saadant Skrivt, der dog maa være bestemt til Offentlighed. Dersom det er af ham, saa beviser det, at Ulykken fornedrer visse Mennesker og gjør dem rasende, hvor stor endog ellers deres intellectuelle Overlegenhed er. Hvilken en Forskjel mellem dette Testament og Ludvig Vides. De forholde sig til Hinanden, som Helvedes Raserie til Himlens Rolighed.
Aalborgs Stifts Adresseavis, 1824-08-30
Rygtet siger: at den berømte Theolog Dr. Paulus i Heidelberg, skal afsættes for sin Rationalisme.
Aalborgs Stifts Adresseavis, 1824-08-30
J Dobberan har i denne Tid været en stor Mængde Mennesker forsamlet. Fra 11te til 14de d. M. have Veddeløbene med Heste fundet Sted, og paa hver af disse Dage fandtes der ved Middagsbordene en 13 til 1400 Fremmede.
Aalborgs Stifts Adresseavis, 1824-08-30
Den 2den blev paa Theatret for førstegang opført StaberlsReiseventyr. En Hr. Walter, der spilte Staberl, fik af Storhertugen et svært Gulduhr med Guldkjæde og Nøgle til Foræring. Ogsaa paa Russisk er Jægerbruden oversat og allerede givet fleregange.
Aalborgs Stifts Adresseavis, 1824-08-30
Paa Hvalfiskesen har Capt. Parry fundet Jndbyggerne at være en Blanding af Danske og Eskimoer. Deres Høvding havde en kjøbenhavnsk Kone af usædvanlig Høide. J Valenciennes er død en Dandsemester i sit 87de Aar. J 70 Aar havde han øvet sin Kunst, og Man har beregnet, at denne Terpsichores Søn i det mindste havde staaet i 20 Aar paa det ene Been og ligesaa længe paa det andet. Paa Marken ved Toulouse er en Mand og en Kon omkommen af altfor stor Hede. Konen havde endnu sin Viinrankekniv i Haanden, da Man fandt hende.
Aalborgs Stifts Adresseavis, 1824-08-30
Fædrelandet.
Aalborgs Stifts Adresseavis, 1824-08-30
Kjøbenhavn. Ved Rescript af 11te d. M. er bestemt, at det residerende Capellanie i Hjøring, der for Tiden er vacant, skal nedlægges, og derimod sammesteds ansættes en ordineret Catechet og første Lærer ved Borgerskolen, der tillige skal overtage de Forretninger, der ved allerhøieste Rescript af 29de December 1809 ere den residerende Capellan paalagte. Derhos er bestemt, at, uagtet Sognepræsten alene skal forrette alle Fredags=Prædikener, bør dog Læsetimerne i Skolen saaledes ordnes, at den ordinerede Catechet i Nødvendigheds-Tilfælde, naar Communicanternes Antal overstiger 50, kan gjøre Tjeneste i Skriftestolen og ved Communioner. Tjenestekarl Niels Nielsen og Drengene Christen Hansen samt Niels Pedersen, som af Justitien vare tiltalte for, efter foregaaende Aftale, at have paa en voldsom Maade mishandlet Pigen Maren Christensdatter, ere ved Høiesteret dømte, den Første til Forbedringshuusarbeide i Viborg Tugt- og Forbedringshuus i eet Aar og de to Andre til at straffes med Riis under Fogdens Opsigt. En Ungkarl Hans Johansen, som var tiltalt for at have drevet Handel med Træskoe m.v., er dømt til at bøde 5 Rbdlr. Sølv til Draxholm Birks Politiekasse. J Henseende til de hos ham seqvestrerede 800 Par Træskoe (som ved begge Politie=Retter vare konfiskerede) bør forholdes efter Plakaten af 1ste August 1821.
Aalborgs Stifts Adresseavis, 1824-08-30
Ved deres Capitalers Omskrivning 1813 have de lærde Skoler ialt tabt 99808 Rdlr., eller henimod 1/2 Deel af hele Capitalbeløbet, som oprindeligen var 538,111 Rdlr., og omskreves til 438,303 Rbd. Sølv. Mindst tabte Odense Communitets Eiendomme, som udgjør en Deel af den almindelige Skolefond. Deres Capital, 159,058 Rdlr., blev omskreven til 155,271. Størst Tab led Aarhuus, Slagelse og Viborg Skole.
Aalborgs Stifts Adresseavis, 1824-08-30
Dommen over Dr. Kochen og Jnspecteur Sternhagen læses nu i Procurator Høft's Archiv for Lov og Ret tredie Hefte, som tillige iblandt mere indeholder Udgiverens yderlige Udvikling af de i forrige Hefte meddeelte Anmærkninger.
Aalborgs Stifts Adresseavis, 1824-08-30
Hos en Meelhandler i Kjøbenhavn lod en Creditor nyelig gjøre Execution, ved hvilken et Barn toges ud af Vuggen, og denne læssedes paa Vognen udenfor. Endeel Mennesker stimlede til. Jblandt de Forbigaaende var en veltænkende Mand af den mosaiske Religion - hans Navn er Falk Valentin - som underrettede sig om Sammenhængen og af Gjeldens Beløb, en 60 Rbd., strax hialp med 20. (Hr. Valentin har selv en talrig Familie). Nogle ligesindede fulgte hans Exempel, og Meelhandleren var reddet. Men neppe var det treaarige Barn kommet i Vuggen igjen, førend det begyndte at fantasere, og to Dage derefter døde det. Frederiksbergs Byes Kirkegaard udvides til inden forDemarcations-Linien, og omgives af en høi Muur.
Aalborgs Stifts Adresseavis, 1824-08-30
Skuespiller C. Winsløw har anmeldt et Gallerie at det Kongelige danske Theaters Personale; det skal udkomme i Hefter, hvert paa fire Blade, hvorpaa ligesaamange Skuespillende ville findes copierede i fuldt Corpus i en eller anden Rolle i et bekjendt Stykke. - Denne Samling, kunde være ret interessant, dersom ikke Konstneren havde den Plan at afbilde hele Theatrets skuespillende Personale, hvoriblandt der, som ved ethvert Theater, ere mange høist ubetydelige Subjecter, hvis Portraiter sikkert Jngen kan interessere sig for at eie, med mindre det skulde være deres egen Familie.
Aalborgs Stifts Adresseavis, 1824-08-30
J Anledning af de komiske og uorthographiske Avertissementer, der stundom indføres fra Kjøbenhavns Addresse avis i Provindsialbladene, finder Udgiveren sig foranlediget til at bekjendtgjøre, at disse i Almindelighed hidrøre fra Jndsendernes Egensindighed, der udtrykkeligen anmoder Addresseavisens Redacteur om aldeles intet at forandre i deres Manuscripter. Var dette ikke Tilfældet, vilde slige Avertissementer stedse blive rettede af Avisens Redacteur Hr. Jetsmark, der er bekjendt som en meget duelig og flittig Mand.
Aalborgs Stifts Adresseavis, 1824-08-30
Fra Kønigsberg skrives, at formedelst Markedernes Flauhed i Engelland og Holland, i Forbindelse med Udsigten til en almindelig rig Høst, viser Jngen Lyst til, selv til de nærværende lave Priser, at entrere i Kornvarer. Men da Landmanden desuagtet maa sælge af Pengetrang, ere i Julii Maaned Priserne paa Hvede og Rug faldne cirka 20 og paa Byg og Havre 10 Procent. Med Aalborg, Sild har fundet temmelig Omsætning Sted, dog kun til nedsatte Priser. Jmidlertid have Polakkerne ikke kjøbt Halvdelen af det sædvanlige Qvantum, og i Almindelighed har Forbruget af Sild meget aftaget, deels fordi Kjødet overalt er saa godt Kjøb, og deels fordi Menigmand ikke har Raad til at kjøbe Silden, som ved høie Paalæg nu er saa meget fordyret.